Polandball

**Polandball**, canusciuta pure comme **countryball**, è nu fenommeno 'e internet ch'avette urìggene ind'a siconda mità d'o 2009 a ind'o sito web turesco pe immaggene (*imageboard*) "Krautchan.net". 'O fenommeno se manifestaje grazje 'a diffusione 'e paricchie fumetti online, addò 'e nazzione so rappresentate comme persunagge sferiche animate ca parleno fra loro quase sempe ind'o *Broken English* o *Engrish* ('a lengua ngrese parlata malamente, sgrammatecata), facenno ironia ngopp'e stereotipe naziunale e ï relazione internaziunale d'e paisi stessi. 'O stile r'e fumetti se po' indicà sia comme Polandball (pure quanno nun ce sta 'a Pulonnia fra 'e persunagge) o countryball (o, cullettivamente 'o plurale, countryballs).

## Origgene
'O fenommeno Polandball s'origginaje ind'o mese 'e austo 2009, roppo na "uerra cibernetica"  (*cyberwar*) ngopp'o sito drawball.com, tra 'e internettiane pulacche e chille r'o riesto r'o munno. Chistu sito, ca offre nu programma 'e grafica, permette all'utente 'e Internet 'e disegnà cullaburativamente chello ca vonno ngopp'a na lavagna virtuale 'e forma cicrulare, pure sovrascrivenno l'opere 'e ll'àti. Certi pulacchi, seguite ra migliara 'e cunnaziunale, accumminciarono a disegnà 'a bannera pulacca ind'o cerchio virtuale pittanno na parte janca 'a coppa, una rossa 'a sotto, e 'a parola "POLSKA" ammiezzo. 'A roppo n'azione 'e sabutaggio cu'rdenata ngopp'o sito imageboard "4chan", 'o disegno venette ricuperto ra n'enorme svastica nazista.

'A settembre 2009, ngopp'o sito turesco "Krautchan.net", dedicato all'utente cha parleno 'o ngrese (/INT/), accuminciaje 'o fenommeno d'o Polandball. "Falco", strengenomme 'e n'utente 'ngrese d'o canale /INT/, pubblicaje na serie 'e immaggene criàte c'o Paint pe trolleggià e sfotte "Wojak", n'utente pulacco d'o stesso canale ca s'esprimeva ind'a n'inglese scurretto. 'A copp'a mano 'sti disegne venettero arripigliate cu' entusiasmo 'a ll'utiente russe.

## Temi

'A premméssa 'a base d'o Polandball, ca uaragnaje pupularetà appriesso all'incidente 'e ll'aèrio préserenziale pulacco d'o 2010 a Smolensk ('a ro murette 'o préserente pulacco Lech Kaczyński), è ca isso arrappresenta 'a Pulonnia e 'a storia soja, 'e relazione deplumateche ch'e paise vicine, 'e stereotipe r'e suoje,, e se fucalizza ngopp'o cuntrasto fra 'a megalomania e 'i cumplessi naziunali.

L'interazzione fra 'e *countryballs*, pittate ognuna cu 'e culure naziunali d'a bannèra pròpeta e ch'arrappresentano 'e suoje cittadine/utienti (countryball), so' spisso scritte ind'a nu'ngrese cu 'a grammàteca scurretta (*Engrish*) e cu paricchie parole d'o gergo 'e internet, ca ponno arricurdà 'o fenommeno 'e *Lolcat*; pe' tramenteco 'a Pulonnia è rappresentata apposta cu 'e culure d'a bannera sott'e ngoppa ('o russo ngopp'o gghjanco), e spisso essa chiagniuleja.

Certi vignette Polandball se baseno ngopp'o fatto c'a Russia pò vulà ind'o spazio ment'a Pulonnia no. Una r'e strisce cchiù famose accumencia cu nu ruosso meteorite ca sta pe' coglie 'a Terra, spingenno tutt'e paise ca teneno tecnologgia spaziale a lassà 'o pianeta e ï ch'orbità attuorno. 'A fine d'a storia 'a Pulonnia, ancora ngopp'a Terra, chiagne 'e dice (ausanno nu'ngrese sgrammatecato) 'o classeco slogan "Poland cannot into space" ('a Pulonnia nun pò ind'o spazio). 'Sta frase, spisso arripigliata d'a *countryball* d'a Russia ind'a varie ati vignette, serve pe' chiure m'manera umuristeca tutt'e discussione ngopp'a supremazìa cu'a Pulonnia stessa.

Ind'a n'ato fumetto 'e sàtera storeco-puliteca, 'a Pulonnia ammorba ll'ati paise ch'e cunte suoje 'e comme fosse riuscita 'a vence 'e russe e ï turche, facennole mette 'a rire tutte quante. 'A Pulonnia, 'ngazzata, allucca "Kurwa!" riggenno nu cartiello cu scritto "Internet serious business" (ca è nu slogan ausato ngopp'a internet pe' sfotte chilli che tratteno l'ati utienti cu' disprezzo) e po fernesce, cumm'o solito, 'a chiagne.

## L'autre paise
Ind'e fumetti Polandball ce stanno pure storie ngopp'all'ati paise d'o munno, ma pe' cunvenzione s'aùsa sempe 'o termine Polandball, pure si certe vòte s'ausa countryballs. Siconno "lurkmore.to", 'a Baviera tene na soja sfera naziunale, accussì comme 'a Catalogna, 'a Siberia 'e autre. Singapore tene 'a forma 'e triangulo e vene chiammato "Tringapore"; Israele tene 'a forma 'e n'ipercubbo (visto 'e paricchie fisece ebbrei), 'o Kazakistan chella 'e nu matone, 'o Nepal chella 'e duje triangule comm'a bannera vera, ment'a Gran Vretagna tene 'o cilindro e 'o monocolo.


File:Britball.png|Rappresentazione d'o Gran Vretagna ind'o stile Polandboll, c'o cilindro, 'o monocolo e 'i mascuotte ngrese
File:Italyball.PNG|'A *countryball'e ll'[[Italia]]
File:Italy fights its greatest enemy (Fezzi).png|'Nu fumetto cull'Italia ch'accire essa stessa
File:Anticircular.png|'E *countryball'' ca nun songo sferiche: Kazakistan, Israele, Singapore e Nepal


## Nutarelle


## Ati pruggette

## Jonte 'a fore
* Polandball ngopp'o sito reddit.com
* Polandball ngopp'o sito knowyourmeme.com
* Polandball ngopp'o stio militaryphotos.net

Categurìa:Internet